钦定古今图书集成/方舆汇编/职方典/第1520卷 > 《赠行人李思聪使缅甸叙》明·刘三吾
## 钦定古今图书集成/方舆汇编/职方典/第1520卷 > 《赠行人李思聪使缅甸叙》明·刘三吾

皇一六合，天贞厥符。幅𢄙周回，弥天际海。京师西南
行万里为滇南。滇南即古昆明地，方广逾万里，恃远
梗化。汉武欲穷征之，因凿池长安，象昆明以习战事远人之难服若此，矧滇南以外哉？自《职方》奄有其四，
履地益远。滇之西南为缅为僰，率稽颡内附，奉朔惟
谨。圣朝计不专制，羇縻而已。欲与声教则治之，不欲
与者不强治也。无何，两地互相吞噬，缅因使来告急，
廷议彼虽化外，谊不忍绝。特为玺书，谕以天道福善
祸淫，宜各罢兵守国，安尔黎蒸。遴选进士，职行人之
官，得李思聪、钱古训往使其地，语以睦邻修好、排难
解纷之意，两贤其发摅平昔所蕴，斟量彼中事宜，如
汉司马相如之谕巴蜀，唐韩昌黎之使王庭凑，晓之
以效顺之理，震之以仗义之声，俾缅不生衅，僰不强
凌，自保土宇，以奉天道，一如制书所谕，归而复命，则
长卿、昌黎不得专美于前矣。是行也，思聪请序其前，
《古训》索书其后，因各副所求，以致修途远大之祝。倘
为千里任师表，则廉顽立懦，可以风动多士。所谓“国
有老成人”，非翁其谁耶？草野间情，每怀此意，为用人
者献也。翁向南归，黻有诗，兹再次“颜”字五韵送翁仙
驭，并续前叙于左：